CELEX: 62012TN0503
Language: mt
Date: 2012-11-16 00:00:00
Title: Kawża T-503/12: Rikors ippreżentat fis- 16 ta’ Novembru 2012 — Ir-Renju Unit vs Il-Kummissjoni

26.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 26/62
            
         Rikors ippreżentat fis-16 ta’ Novembru 2012 — Ir-Renju Unit vs Il-Kummissjoni
   (Kawża T-503/12)
   2013/C 26/123
   Lingwa tal-kawża: l-Ingliż
   
      Partijiet
   
   
      Rikorrent: Ir-Renju Unit tal-Gran Brittanja u l-Irlanda ta’ Fuq (rappreżentanti: D. Wyatt, QC, V. Wakefield, Barrister, u C. Murrell, aġent)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob lill-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni 2012/500/UE, tas-6 ta’ Settembru 2012, li teskludi mill-finanzjament tal-UE, ċerta nefqa mġarrba mill-Istati Membri, sa fejn jirrigwardaw erba’ entrati fl-Anness li jirrigwardaw rata fissa ta’ korrezzjoni tan-nefqa ta’ 5 % li seħħet fl-Irlanda ta’ Fuq fis-sena Finanzjarja 2008 (li tammonta għal EUR 277 231,60 u EUR 13 671 558,90) u fis-sena Finanzjarja 2009 (li tammonta għal EUR 270 398,26 u EUR 15 844 193,29) (ĠU 2012 L 244, p. 11); u
            
         
               —
            
            
               tikkundanna lill-konvenuta tħallas l-ispejjeż tar-rikorrent.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               (1)
            
            
               L-ewwel motiv ibbażat fuq l-allegazzjoni li l-Kummissjoni wettqet żbalji ta’ liġi u ta’ fatt, u naqset milli tikkunsidra elementi rilevanti għall-iskala tat-telf possibbli għall-fondi tal-UE, fir-rigward tar-riskju għal tali fondi minħabba nefqa fis-snin tat-talba 2007 u 2008 b’mod partikolari li jirriżulta minn żbalji fl-istabbiliment ta’ żona eliġibbli fl-2005 li jaffettwa l-allokazzjoni inizjali ta’ drittijiet.
            
         
               (2)
            
            
               It-tieni motiv ibbażat fuq l-allegazzjoni li l-Kummissjoni wettqet żbalji ta’ liġi u ta’ fatt, meta l-Kummissjoni kkonkludiet b’mod żbaljat li n-Northern Ireland Department of Agriculture and Rural Development (iktar ’il quddiem id-“DARD”) naqas milli japplika, b’mod korrett jew b’ebda mod, dispożizzjonijiet dwar sanzjonijiet, ħlas lura ta’ ħlasijiet indebiti u nuqqas ta’ konformità intenzjonata, u li l-Kummissjoni b’hekk sovravalutat u/jew naqset milli tikkunsidra elementi rilevanti għall-iskala tat-telf possibbli għall-fondi tal-UE. B’mod partikolari, il-Kummissjoni:
               
                           —
                        
                        
                           ikkritikat b’mod żbaljat allegat kalkolu mill-ġdid “sistematiku” ta’ drittijiet ta’ ħlas minn DARD;
                        
                     
                           —
                        
                        
                           sostniet b’mod skorett li żbalji fl-2005 seta’ jkollhom effetti materjali fuq l-element storiku tal-valur tad-drittijiet;
                        
                     
                           —
                        
                        
                           adottat metodu skorett tal-kalkolu tal-pagamenti żejda;
                        
                     
                           —
                        
                        
                           adottat approċċ żbaljat għall-penali, b’mod partikolari billi:
                           
                                       —
                                    
                                    
                                       adottat metodu żbaljat għall-kalkolu tal-penali; u
                                    
                                 
                                       —
                                    
                                    
                                       sostniet b’mod żbaljat li penali għandha tiġi imposta għal kull sena f’każijiet fejn penali kienet applikabbli fl-2005 iżda mhux fi snin sussegwenti tat-talba, f’dan il-każ fl-2007 u fl-2008, fejn pagament żejjed irriżulta mill-istess żball bħal dak ippenalizzat fl-2005;
                                    
                                 
                     
                           —
                        
                        
                           adottat approċċ żbaljat għal nuqqas ta’ konformità intenzjonata.